**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBĖS TARYBOS 2021 M. vasario 24 D. SPRENDIMO NR. T1-27 „DĖL PASVALIO RAJONO SAVIVALDYBĖS 2021–2023 M. STRATEGINIO VEIKLOS PLANO PATVIRTINIMO“ PAKEITIMO**

2021 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, 18 straipsnio 1 dalimi, Pasvalio rajono savivaldybės strateginio planavimo organizavimo tvarkos aprašu, patvirtintu Pasvalio rajono savivaldybės tarybos 2014 m. spalio 22 d. sprendimu Nr. T1-199 „Dėl Pasvalio rajono savivaldybės strateginio planavimo organizavimo tvarkos aprašo patvirtinimo“ (Pasvalio rajono savivaldybės tarybos 2018 m. lapkričio 21 d. sprendimo Nr. T1-229 redakcija) (su visais aktualiais pakeitimais), Pasvalio rajono savivaldybės taryba nusprendžia

pakeisti Pasvalio rajono savivaldybės 2021–2023 metų strateginį veiklos planą, patvirtintą Pasvalio rajono savivaldybės tarybos 2021 m. vasario 24 d. sprendimu Nr. T1-27 „Dėl Pasvalio rajono savivaldybės 2021–2023 metų strateginio veiklos plano patvirtinimo“:

1. Pakeisti 2021–2023 m. Pasvalio rajono savivaldybės infrastruktūros objektų priežiūros ir plėtros programos (kodas 05) tikslų, uždavinių, priemonių ir veiklų, asignavimų bei produkto vertinimo kriterijų suvestinę esantį 1 priede „Tikslų, uždavinių, priemonių ir veiklų, asignavimų bei produkto vertinimo kriterijų suvestinė“, ir ją išdėstyti nauja redakcija (pridedama).

2. Pakeisti 2021–2023 m. Pasvalio rajono savivaldybės infrastruktūros objektų priežiūros ir plėtros programos (kodas 05) aprašymą, esantį 2 priede „Programų aprašymai“, ir jį išdėstyti nauja redakcija (pridedama).

Sprendimas gali būti skundžiamas Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Projekto sprendimą parengė

Strateginio planavimo ir investicijų skyriaus vyr. specialistė

Monika Butaitienė

2021-04-09, tel. Nr. (8 627) 49162

Suderinta DVS Nr. RTS-82

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS TARYBOS 2021 M. vasario 24 D. SPRENDIMO NR. T1-27 „DĖL PASVALIO RAJONO SAVIVALDYBĖS 2021–2023 M. STRATEGINIO VEIKLOS PLANO PATVIRTINIMO“ PAKEITIMO**

**2021-04-09**

Pasvalys

1. **Problemos esmė.**

Pasvalio rajono savivaldybė (toliau – Savivaldybė) organizuoja savo veiklą vadovaudamasi Savivaldybės strateginiais planais ir Savivaldybės biudžetu. Siekiant efektyviai planuoti Savivaldybės veiklą 2021–2023 m. laikotarpiui, buvo parengtas trimetis strateginis veiklos planas, patvirtintas Savivaldybės tarybos 2021 m. vasario 24 d. sprendimu Nr. T1-27. Įmonė UAB „Kurana“ pateikė pasiūlymą suteikti 60 000 eurų paramą skirtą įrengti riedučių, riedlenčių ir dviračių parką Pasvalio Smegduobių parke. Atsižvelgus, į tai jog pripažinta, kad parko įrengimas tenkins viešąjį interesą siūloma 2021–2023 m. strateginiame veiklos plane įtraukti naują priemonę šio projekto įgyvendinimui. Pritarus, 05 programoje „Infrastruktūros objektų priežiūros ir plėtros programa“ būtų įvesta nauja priemonė „Riedučių, riedlenčių ir dviračių parko įrengimas Pasvalio Smegduobių parke“ (kodas 05.03.01.02.04).

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

Priėmus šį sprendimo projektą bus sukurta nauja, šiuolaikiška erdvė Pasvalio rajono gyventojams, kuri skatins aktyvų laisvalaikio praleidimą.

**3. Skaičiavimai, išlaidų sąmatos, finansavimo šaltiniai.**

Preliminarus parko statybų įgyvendinimo laikotarpis 2021 metai. Planuojama bendra projekto vertė – iki 90 000 Eur. Priemonei įgyvendinti bus skirta UAB „Kurana“ skirta parama – 60 000 Eur ir Pasvalio rajono savivaldybės biudžeto lėšos – iki 30 000 Eur.

Lėšos projekto įgyvendinimui bus numatytos 2021 m. Pasvalio rajono savivaldybės biudžete ir gaunamos iš kitų finansavimo šaltinių bei savivaldybės biudžeto lėšų.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Priimti papildomų teisės aktų nereikia.

**6. Sprendimo projekto iniciatoriai.**

Strateginio planavimo ir investicijų skyriaus vyriausioji specialistė Monika Butaitienė.

**7. Sprendimo projekto rengimo metu gauti specialistų vertinimai ir išvados.**

Sprendimas parengtas atsižvelgiant į gautas išvadas ir rekomendacijas.

PRIDEDAMA. Pasvalio rajono savivaldybės 2021–2023 metų strateginio veiklos plano 1 ir 2 priedai.

Strateginio planavimo ir investicijų skyriaus vyr. specialistė Monika Butaitienė